  Анжелика Тихонова корреспондент Удмуртиын куазь шуныт луэм дырысен лемтэй мертчиськемен 74 адями эмъюртъёсы вазиськиз ини. Ӝыныез соос пӧлысь – Ижкарын улӥсьёс. Со сярысь Роспотребнадзорлэн улосвылъя управлениезлэн пресс-службаез ивортӥз. Нымы-кибыос нюлэсъёсын но сад-бакчаосын мертчисько Вань вуттэм лемтэйёсты пӧртэм вирусъёслы эскеризы. Дасэзлэсь боррелиоз черзэс шараязы. 2021-тӥ ар кутсконысен Удмуртиын 38 сюрс 74 адями лемтэй энцефалитлэсь прививка пуктӥз, со пӧлысь 29 сюрс 622-ез – нылпиос. Ватсалом, Ижкарысь паркъёсты, скверъёсты но мукет интыосты лемтэйёслэсь куартолэзь шутэтскон нуналъёсы тазатозы. Тодэ вайытом, туэ лемтэйёс мертчиськон нырысетӥ учыръёсты 12-тӥ оштолэзе пусйизы. Тегъёс: Ижкар Удмуртия лемтэй тулыс тазалыкезутён  